wickkiey/tamil-wikipedia-markdown huggingface dataset:
# அயோத்தி மாவட்டம்



**அயோத்தி மாவட்டம்** முன்னர் இதன் பெயர் **பைசாபாத் மாவட்டம்** என இருந்தது. பைசாபாத் மாவட்டத்தின் பெயரை, அயோத்தி மாவட்டம் என மாற்றப்படுவதாக, உத்தரப் பிரதேச முதலமைச்சர் யோகி ஆதித்தியநாத் 6 நவம்பர் 2018 அன்று அறிவித்தார்.  

அயோத்தி கோட்டத்தில் அமைந்த அயோத்தி மாவட்டத்தின் தலைமையகம் சரயு ஆற்றின் கரையில் அமைந்த அயோத்தி மாநகராட்சியில் உள்ளது. இந்த மாவட்டம் 2,522 சதுர கிலோமீட்டர் பரப்பளவில் அமைந்துள்ளது. இம்மாவட்டத்தின் அயோத்தி நகரில் இராமர் பிறந்த இடம் அமைந்துள்ளது. மேலும் பாபர் மசூதி இருந்தது. அயோத்தி மாவட்டத்தின் பெரிய நகரமான பைசாபாத் நகரத்தில் டாக்டர். இராம் மனோகர் லோகிய அவத் பல்கலைகழகம் அமைந்துள்ளது.  

## மக்கள் தொகை
2011 மக்கள் தொகைக் கணக்கெடுப்பின்போது 24,70,996 மக்கள் வாழ்ந்தனர். அதில் ஆண்கள் 12,59,628 மற்றும் பெண்கள் 12,11,368 உள்ளனர். 6 வயதிற்குட்பட்ட குழந்தைகள் 3,60,082 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். சராசரி எழுத்தறிவு 68.73% ஆகவுள்ளது. அயோத்தி மாவட்ட மக்கள்தொகையில் இந்துக்கள் 20,94,271 (84.75%), இசுலாமியர்கள் 3,65,806 (14.80%) மற்றும் பிற சமயத்தவர்கள் 0.45% ஆக உள்ளனர். அயோத்தி மாவட்ட மக்கள் அவதி மொழி, இந்தி மற்றும் உருது மொழிகள் பேசுகின்றனர்.  

## மாவட்ட நிர்வாகம்
2522 சதுர கிலோ மீட்டர் பரப்பளவு கொண்ட அயோத்தி மாவட்டம், 5 வருவாய் வட்டங்களும், 11 ஊராட்சி ஒன்றியங்களையும், 2 மாநகராட்சிகளையும், 1272 கிராமங்களையும் கொண்டுள்ளது.  

### வருவாய் வட்டங்கள்
1. சதர் வட்டம்
1. சோகாவால் வட்டம்
1. பிகாப்பூர் வட்டம்
1. மில்க்கிபூர் வட்டம்
1. ருதௌலி வட்டம்

### மாநகராட்சிகள்
- அயோத்தி மாநகராட்சி
- பைசாபாத் மாநகராட்சி

### ஊராட்சி ஒன்றியங்கள்
அயோத்தி மாவட்டம் 11 ஊராட்சி ஒன்றியங்களைக் கொண்டுள்ளது. அவைகள்:  
1. மசோதா
1. சோகாவால்
1. பிகாப்பூர்
1. மில்க்கிபூர்
1. மாயாபஜார்
1. பூராபஜார்
1. ஹரிசிங்டோன்கஞ்ச்
1. அமனிகஞ்ச்
1. தருண்
1. மாவாய்
1. ருதௌலி

## கல்வி
- ராம் மனோகர் லோகியா அவத் பல்கலைக்கழகம், பைசாபாத்
- ஆச்சார்யா நரேந்திர தேவா வேளாண்மைத் தொழில்நுட்ப பல்கலைக்கழகம், குமார்கஞ்ச்
- கே. எஸ். சகேத் பட்டமேற்படிப்பு கல்லூரி, அயோத்தி

## போக்குவரத்து
### தொடருந்து வசதிகள்

#### பைசாபாத் தொடருந்து சந்திப்பு நிலையம்

6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.  

##### அயோத்தி தொடருந்து சந்திப்பு நிலையம்

3 நடைமேடைகளுடன் கூடிய அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.  

### வானூர்தி நிலையம்

## ஆன்மிகத் தலங்கள்
- ராம ஜென்மபூமி
- சரயு நதி
- அயோத்தி மசூதி

## இதனையும் காண்க
- கோசல நாடு
- அயோத்தி இராச்சியம்
- அயோத்தி நவாப்
- அவத் பிரதேசம்

## மேகோள்கள்

## இணைப்புகள்

- அயோத்தி மாவட்டத்தின் அதிகாரப்பூர்வ இணையதளம்
- http://www.faizabadcity.com Faizabad city website
# உன்னாவு மாவட்டம்



**உன்னாவு மாவட்டம்** இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் உன்னாவு நகரில் உள்ளது. இது லக்னோ கோட்டத்திற்கு உட்பட்டது.  

## பொருளாதாரம்
இந்திய மாவட்டங்களில் வளர்ச்சியில் பின்தங்கிய மாவட்டங்களுக்கு வளர்ச்சி நிதி வழங்கப்படும். இந்த மாவட்டமும் வளர்ச்சி நிதியைப் பெறுகிறது.  

## பிரிவுகள்
இது உன்னாவு, ஹசன்கஞ்சு, சபிபூர், பூர்வா, பிகாபூர் ஆகிய வட்டங்களாகப் பிரிக்கப்பட்டுள்ளது. இது பதினாறு மண்டலங்களைக் கொண்டது. அவை: கஞ்சு மொராடஹபாத், பங்கர்மோ, பத்தேபூர், சௌராசி, சபீபூர், மியான்கஞ்சு, ஔராஸ், ஹசன்கஞ்சு, நவாப்கஞ்சு, பூர்வா, அசோகா, ஹிலாவுலி, பிகாபூர், சுமேர்பூர், பிசியா, சிக்கந்தர்பூர் சிரௌசி, சிக்கந்தர்பூர் கரன்.  

## மக்கள்தொகை
2011 ஆம் கணக்கெடுப்பின்போது, 3,110,595 மக்கள் வாழ்ந்தனர்.  

சராசரியாக சதுர கிலோமீட்டருக்கு 682 பேர் என்ற அளவில் மக்கள் அடர்த்தி இருப்பதாக கணக்கெடுப்பு கூறுகிறது.
# தெற்கத்திய பொதுச் சந்தை

**தெற்கத்திய பொதுச் சந்தை ** (, , , ) அர்கெந்தீனா, பிரேசில், பரகுவை, உருகுவை, மற்றும் வெனிசுவேலா நாடுகளுக்கிடையேயான ஓர் பொருளியல் மற்றும் அரசியல் உடன்பாடாகும். திசம்பர் 7, 2012 முதல் இதில் உறுப்பினராக சேர விரும்பிய பொலிவியாவின் கோரிக்கை உறுப்பினர் நாடுகளின் சட்டமன்றங்களால் ஏற்றுக் கொள்ளப்படவேண்டும். இந்த அமைப்பு பொதுவாக எசுப்பானியச் சுருக்கமாக **மெர்கோசுர்** (*Mercosur*) என்றும் போர்த்துக்கேயச் சுருக்கமாக **மெர்கோசுல்** (*Mercosul*) என்றும் ஊடகங்களில் குறிப்பிடப்படுகின்றது.  

இந்த உடன்பாட்டின் நோக்கம் உறுப்பு நாடுகளிடையே கட்டற்ற வணிகத்தை வளர்ப்பதும் பொருட்கள், நபர்கள், நாணயப் பரிமாற்றங்கள் இலகுவாக நடைபெற துணை புரிவதுமாகும். இந்த அமைப்பின் அலுவல் மொழிகளாக எசுப்பானியம், போர்த்துக்கேயம் மற்றும் குவாரனி விளங்குகின்றன. இந்த உடன்படிக்கை பல முறை மேம்படுத்தப்பட்டும் திருத்தப்பட்டும் மாற்றப்பட்டும் வந்துள்ளது. தற்போது முழுமையான சுங்க ஒன்றியமாகவும் வணிக குழுமமாகவும் விளங்குகிறது. மெர்கோசுரும் அண்டிய நாடுகள் சமூகமும் தென்னமெரிக்க நாடுகள் ஒன்றியத்துடன் தொடர்பு கொள்ளும் தென்னமெரிக்க பொருளியல் ஒன்றிணைப்பிற்கான செயல்முறையின் அங்கங்களாகும்.  

பொலிவியா, சிலி, கொலொம்பியா, எக்குவடோர், கயானா, பெரு, மற்றும் சுரிநாம் தற்போது இணை உறுப்பினர்களாக உள்ளனர்.  

## மேற்சான்றுகள்
# ராணி உயர்நிலைப் பள்ளி

**ராணி உயர்நிலைப் பள்ளி** (Rani High school) அசாமில், ராணி பகுதியில் அமைந்துள்ள பள்ளி. இந்த பகுதி அசாம் மேகாலயாவின் எல்லைப்புற பகுதி அருகில் அமைந்துள்ளது.  

## பள்ளியின் சிறப்பு
இந்த பள்ளியின் மாணவிகள் காற்பந்தாட்ட விளையாட்டில் கொண்டுள்ள திறமையும் ஈடுபாடும் சிறப்பாகும். மிகவும் எளிய குடும்பத்தினராக இருந்தும் இவர்கள் தங்கள் வறுமையையும் தாண்டி இந்த விளையாட்டில் ஈடுபட இவர்களின் பயிற்சியாளர் ஹெம் தாஸின் முயற்சியே காரணம்.  

ஹெம் தாஸ் இந்தப் பள்ளி தலைமையாசிரியர் மற்றும் சில கிராமத்தினரின் ஒத்துழைப்போடு கால்பந்து பயிற்சி மையம் ஆரம்பித்தார். தனது சொந்த செலவில் இந்த மாணவிகளை பயிற்றுவிக்கிறார். ஆரம்பத்தில் மாணவர்களைத் தேடிய இவர், மாணவிகள் அதிக ஆர்வம் காட்டுவது அறிந்து அவர்களை பயிற்றுவிக்க ஆரம்பித்தார்.  

தேசியப் பள்ளிகளுக்கு இடையேயான விளையாட்டுப் போட்டிகளில் இம்மாணவிகள் பங்கு கொண்டுள்ளனர்.  

## பதிவுகள்
இவர்களைப் பற்றி ராஜ்ய சபா தொலைக்காட்சியின்(RSTV) சார்பில் 26 நிமிட நேர ஆவணப் படம் "Soccer Queens of Rani" தயாரிக்கப் பட்டு ஜூன் 18 அன்று ஒளிபரப்பப் பட்டது.  

## மேற்சான்றுகள்

- Village girls in Rani taking up Football, assamtimes, நாள்:20/01/2011
# ஐக்கிய இராச்சியத்தின் நான்காம் வில்லியம்


**நான்காம் வில்லியம்** (*William IV*, (வில்லியம் ஹென்றி; 21 ஆகத்து 1765&nbsp;– 20 சூன் 1837) 1830 முதல் இறக்கும் வரை பெரிய பிரித்தானியா, அயர்லாந்து, மற்றும் ஹனோவர் ஆகியவற்றின் மன்னராகப் பதவியில் இருந்தவர். மூன்றாம் ஜோர்ஜ் மன்னரின் மூன்றாவது மகனான வில்லியம், நான்காம் ஜோர்ஜ் மன்னரின் இளைய சகோதரரும், நான்காம் ஜோர்ஜிற்குப் பின்னர் பதவிக்கு வந்தவரும் ஆவார்.  

இளமையில் அரச கடற்படையில் பணியாற்றிய வில்லியம், "அரச மாலுமி" என அழைக்கப்பட்டார். வட அமெரிக்கா, மற்றும் கரிபியன் நாடுகளில் பணியாற்றிய இவர், கடற்படை சமர்களில் பெரிதளவு பங்குபற்றவில்லை. இவரது இரண்டு அண்ணன்களும் சட்டபூர்வமான வாரிசுகள் இல்லாமல் இறந்ததை அடுத்து வில்லியம் தனது 64வது அகவையில் பிரித்தானிய மன்னராக முடி சூடினார். இவரது ஆட்சிக் காலத்தில் பல சீர்திருத்த சட்டங்கள் கொண்டுவரப்பட்டன. வறியவர் சட்டம் மேன்மைப்படுத்தப்பட்டது. குழந்தைத் தொழிலாளர் கட்டுப்படுத்தப்பட்டது. பிரித்தானியப் பேரரசின் அனேகமான அனைத்துப் பிரதேசங்களிலும் அடிமை முறை முற்றாக இல்லாதொழிக்கப்பட்டது. வில்லியம் தனது ஏனைய சகோதரர்களைப் போன்று அரசியலில் அதிகம் ஈடுபடாவிடினும், இவரே நாடாளுமன்றத்தின் ஒப்புதல் இல்லாமல் பிரதமர் ஒருவரை நியமித்த கடைசி மன்னார் ஆவார்.  

வில்லியம் இறக்கும் போது, இவருக்கு சட்டபூர்வமாக பிள்ளைகள் எவரும் உயிருடன் இல்லாவிடினும், 20 ஆண்டுகளாக டொரத்தியா யோர்தான் என்ற நடிகை ஒருவருடன் இருந்த தொடர்பால் இவர் இறக்கும் போது இவருக்கு 10 சட்டபூர்வமல்லாத பிள்ளைகளில் 8 பேர் உயிருடன் இருந்தனர். வில்லியத்தை அடுத்து அவரது பெறாமகள் விக்டோரியா பிரித்தானிய அரசியாகவும், வில்லியமின் சகோதரர் முதலாம் ஏர்னெஸ்டு ஆகுஸ்தசு அனோவரின் மன்னராகவும் முடி சூடினர்.
# வலைவாசல்:துடுப்பாட்டம்/சிறப்புப்படம்

இது **விக்கிப்பீடியாவிலுள்ள துடுப்பாட்டம் தொடர்பான சிறப்புப் படங்களைக்** கண்டறிந்து தகுந்த விளக்கமளித்து வலைவாசல் துடுப்பாட்டபக்கத்தில் காட்சிபடுத்தும் திட்டமாகும்.  

இங்குள்ள படங்கள் விக்கிப்பீடியாவின் துடுப்பாட்டம் வலைவாசலின் ஒரு பிரிவான **சிறப்புப் படம்** என்ற பகுதியில் காட்சிப்படுத்தப்படும்.  

<pre>  

</pre>  

## காப்பகம்
## 1
வலைவாசல்:துடுப்பாட்டம்/சிறப்புப்படம்/1  

## 2
வலைவாசல்:துடுப்பாட்டம்/சிறப்புப்படம்/2  

## 3
வலைவாசல்:துடுப்பாட்டம்/சிறப்புப்படம்/3  

## 4
வலைவாசல்:துடுப்பாட்டம்/சிறப்புப்படம்/4
# அளசிங்கப் பெருமாள்



**அளசிங்கப் பெருமாள்** (1865-1909) என்பவர் சுவாமி விவேகானந்தரின் அருமைச் சீடர் ஆவார். இவர் சுவாமி விவேகானந்தரை அமெரிக்காவிற்கு அனுப்புவதற்காக நிதி திரட்டியவர்களுள் ஒருவர். சுவாமி விவேகானந்தர் சிகாகோ மாநாடு ஆரம்பிப்பதற்கு ஒரு மாதத்திற்கும் முன்னதாகவே அமெரிக்காவிற்கு சென்று விட்டதால் நிதி பற்றாக்குறை ஏற்பட்டது. சுவாமி விவேகானந்தர்,’பட்டினி கிடக்கிறேன்; பணம் செலவாகிவிட்டது. திரும்பி வருவதற்காவது பணம் அனுப்பு’ என்று 1893 ஆகஸ்ட் 20 அன்று தமது சென்னை இல்லறச் சீடர் அளசிங்கப் பெருமாளுக்கு கடிதம் அனுப்பியிருந்தார். நிலைமையை சீர்செய்ய மாதம் 70 அல்லது 80 ரூபாய் சம்பளம் மட்டுமே பெற்ற அளசிங்கர், ஒரு வியாபாரியிடம் ஆயிரம் ரூபாய் கடன் வாங்கினார். தன் மனைவியின் நகைகளை விற்றார். விரைவுத் தந்தியில் 1100 ரூபாயை சுவாமி விவேகானந்தருக்கு அனுப்பினார்.  

மே 11, 1909 அன்று தனது நாற்பத்தி நான்காவது வயதில் மரணமடைந்தார்.
# கெடு வெகுமதி

**கெடு வெகுமதி** (*Perverse incentive*) எதிர்பாராத விளைவு வகைகளுள் ஒன்று. ஒரு விளைவை எதிர்பார்த்து அறிவிக்கப்படும் வெகுமதி அதற்கு நேர்மாறான பலனைப் பெற்றுத் தருமெனின் அது கெடு வெகுமதி எனப்படும். நாகப்பாம்பு விளைவு கெடு வெகுமதிக்கு நல்ல ஒரு எடுத்துக்காட்டு. இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் “நாகப்பாம்பு விளைவு” என்ற பெயர் ஏற்பட்டது.  

இதே போன்று வியட்நாம் நாட்டின் ஹனோய் நகரில் எலித்தொல்லையைக் குறைக்க நகர நிருவாகிகள் எலிகளை பிடித்து வந்தால் வெகுமதி என்று அறிவித்தனர். ஆனால் நகர மக்கள் பலர் அவ்வெகுமதியால் தூண்டப்பட்டு எலிகளை தாங்களே வளர்க்கத் தொடங்கினர். இதனை உணர்ந்த நகர நிருவாகம் வெகுமதித் திட்டத்தைத் திரும்பப் பெற்றது. வளர்க்கப்பட்ட எலிகள் மீண்டும் பாதாள சாக்கடைகளில் திறந்து விடப்பட்டன.  

நகரத் தீயணைப்புத் துறைக்கு அணைக்கப்படும் நெருப்பு எண்ணிக்கைக்கு ஏற்ப நிதி வழங்குவது தீ விபத்து நிகழ்வுகளை அதிகரிக்கின்றது. தீயணைப்புத் துறையின் வருவாய் தீ விபத்துகளை சார்ந்து இருப்பதால், வருமுன் காப்பில் தீயணைப்புத் துறை தன் கவனத்தை செலுத்துவதில்லை. இதனால் தீ விபத்துகள் அதிகரிக்கின்றன.
# பிரேசிலிய நாட்டுப் பண்



"**பிரேசிலிய நாட்டுப்பண்**" 1831இல் *பிரான்சிஸ்கோ மானுவல் டா சில்வா*வால் இசையமைக்கப்பட்டது. குறைந்தது அலுவல்முறையல்லாத இரு பாடல்களாவது இந்த இசைக்கேற்ப பயன்படுத்தப்பட்டுள்ளன;1922இலிலிருந்து தான் குடியரசுத் தலைவர் எபிடாசியோ பெசோவா ஆணைப்படி அலுவல்முறையான வரையறுக்கப்பட்ட பாடல் பயன்படுத்தப்படுகிறது. 1909இல் ஓசோரியோ டுக்-எசுட்ராடாவால் எழுதப்பட்ட இப்பாடல் பல மாறுதல்களுக்குப் பிறகு ஏற்கப்பட்டது.  

நாட்டுப் பண்ணின் வரிகள் பிரான்சிய பாணியில் அமைந்துள்ளது; உள்ளடக்கம் காதல்வயமாக உள்ளது.  
## மேற்சான்றுகள்
# அம்ரோகா மாவட்டம்



**அம்ரோகா மாவட்டம்** என்பது இந்தியாவின் உத்தரப் பிரதேசத்தில் உள்ள மாவட்டங்களில் ஒன்று. இது ஜோதிபா பூலே நகர் மாவட்டம் என்றும் அழைக்கப்பட்டிருக்கிறது. இதன் தலைமையகம் அம்ரோகா நகரில் உள்ளது.  
சிறுபான்மையினர் அதிகம் வசிக்கும் மாவட்டங்களில் இதுவும் ஒன்று. இந்த மாவட்டத்துக்கு ஜோதிபா புலே நகர் மாவட்டம் என்ற பெயரும் உண்டு.  

## மக்கள்
2011-ஆம் ஆண்டில் மக்கள் தொகை கணக்கெடுக்கப்பட்டபோது, 1,838,771 மக்கள் வாழ்ந்தனர்.  
சராசரியாக சதுர கிலோமீட்டருக்குள் 818 பேர் வாழ்கின்றனர். இந்த மாவட்டம் அம்ரோகா மக்களவைத் தொகுதிக்கு உட்பட்டது.
# எட்னா எரிமலை



**எட்னா எரிமலை** (Mount Etna) ஐரோப்பாவின் தென் இத்தாலியில் சிசிலித் தீவில் உள்ளது. ஜூன் 2013 இல் யுனெஸ்கோவால் உலகப் பாரம்பரியக் களங்களில் ஒன்றாக அறிவிக்கப்பட்டது.  

4000 ஆண்டுகளுக்கு முன் முதன்முதலாகப் பொங்கியது. இதுவரை 90 முறை பொங்கியுள்ளது. 1669 ஆம் ஆண்டு பொங்கியதில் 20000 பேர் இறந்தனர். எட்னா எரிமலையை ஆராய்வதற்கு இங்கிலாந்திலிருந்து 16 பயணிகள் 2000 ஆம் ஆண்டில் அங்கு சென்றார்கள்.  

1992 ஆம் ஆண்டில் வெடித்துச் சிதறிய எட்னா எரிமலை 2013 ஆம் ஆண்டு அக்டோபர் 27 ஆம் பகல் அன்று வெடித்தது. சிசிலியில் கடானியா வானூர்தி நிலையம் அருகில் இந்த எரிமலை உள்ளது. எனவே எரிமலை வெடித்தபோது வெளியேறிய புகை வானிலும் விமான நிலையத்திலும் பரவியதன் காரணமாக விமானப் போக்குவரத்து தடைப்பட்டது.  

எட்னா எரிமலையின் மண் வேளாண்மைக்கு ஏற்றதாக உள்ளது. எனவே மலையின் அடிவாரச் சரிவில் திராட்சைத் தோட்டங்களும் பிற பயிர்களும் வளர்க்கிறார்கள். எட்னா எரிமலையைப் பார்ப்பதற்கு சுற்றுலாப் பயணிகள் ஆயிரக்கணக்கில் அங்கு செல்கிறார்கள்.  

16 மார்ச் 2017 அன்று எட்னா எரிமலை மீண்டும் வெடித்து தீக்குழம்புகளைக் கக்கியது. இதனை படம் எடுக்கச் சென்ற பிபிசி ஊடகவியலாளர்கள் வெடித்துத்து சிறிய தீக்குழம்புகளிலிருந்து மயிரிழையில் தப்பினர்.  


- http://www.maalaimalar.com/2013/11/18031121/Italian-Volcano-Etna-erupts-ag.html
- http://www.dinamalar.com/news_detail.asp?id=852308
# குஷிநகர் மாவட்டம்



**குஷிநகர் மாவட்டம்**, இந்தியாவின் உத்தரப் பிரதேசத்தில் உள்ளது. இதன் தலைமையகம் பதரௌனா நகரில் உள்ளது. கவுதம புத்தர் தனது என்பதாவது அகவையில் பரிநிர்வாணம் அடைந்த குஷிநகர் இங்குள்ளது. இதன் காரணமாக இந்த மாவட்டத்திற்கும் இதே பெயர் சூட்டப்பட்டது.  

## பொருளாதாரம்
வளர்ச்சியில் பின்தங்கியுள்ள இந்திய மாவட்டங்களுக்கு வளர்ச்சி நிதி அளிக்கப்படும். அந்த நிதியை இந்த மாவட்டமும் பெறுகிறது.  

## மக்கள் தொகை
2011 ஆம் ஆண்டு கணக்கெடுப்பின்போது 3,560,830 மக்கள் வாழ்ந்தனர்.  

சராசரியாக சதுர கிலோமீட்டருக்குள் 1226 பேர் என்ற அளவில் மக்கள் நெருக்கம் இருக்கிறது. பால் விகித அளவீட்டின்படி, சராசரியாக 1000 ஆண்களுக்கு 955 பெண்கள் என்ற அளவில் உள்ளனர். இங்கு வாழ்பவர்களில் 67.66% பேர் கல்வியறிவு பெற்றுள்ளனர்.
# பிரேசிலிய ரெயால்


**ரெயால்** (; பிரேசிலிய போர்த்துக்கேயம்: ரெயாவ்; பன்மை **ரெயாயிசு**) பிரேசிலின் புழக்கத்திலுள்ள நாணயம் ஆகும். இதன் குறியீடு **R$** மற்றும் ஐ.எசு.ஓ குறியீடு **BRL** ஆகும். ஒரு ரெயால் 100 ***சென்டவோசாக*** ("நூற்றிலொன்று") பகுக்கப்பட்டுள்ளது.  

இப்போது புழக்கத்திலிருக்கும் ரெயால் 1994 இல் பழைய நாணயத்திற்கு மாற்றாக அறிமுகப்படுத்தப்பட்டது. முப்பதாண்டுகளாக வளர்ந்து வந்த பணவீக்கத்தைக் கட்டுப்படுத்த செயல்படுத்தப்பட்ட நிதி மேலாண்மை சீர்திருத்தத்தின் அங்கமாக புதிய நாணயம் வெளியிடப்பட்டது. அமெரிக்க டாலருக்கு இணையான நாணயமாற்று வீதத்தில் (1:1) வெளியிடப்பட்ட இந்தப் புதிய நாணயம் 1999இல் 2:1 ஆகவும் 2002இல் கிட்டத்தட்ட 4:1 ஆகவும் மதிப்பிறங்கியது. பின்னர் பொருளியல் வளர்ச்சியால் 2006இல் மீளவும் 2:1 நிலையை எட்டியது. திசம்பர் 31, 2013இல் நாணய மாற்றுவீதம் ஒரு அமெரிக்க டாலருக்கு 2.36 பிரேசிலிய ரெயாலாக இருந்தது.  

டாலரைப் போன்ற, இரட்டை நெடுங்கோடுகளை உடைய சிஃப்ரோ குறியீடு (<math>\mathrm{S}\!\!\!\Vert</math>) மூலம் குறிக்கப்படுகிறது. இருப்பினும் ஒருங்குறி இதனை எழுத்துரு வடிவத்தின் வேறுபாடாகவே கருதி தனி குறியீட்டை வழங்கவில்லை.  
## மேற்சான்றுகள்
# பிரேசில் நேர வலயங்கள்


குளிர்காலம் உட்பட).  
பெப்ரவரி 18, 2018 முதல் நவம்பர் 4, 2018 வரை.  

நேர வலயங்கள்.  
நவம்பர் 4, 2018 முதல் பெப்ரவரி 17, 2019 வரை.  


**பிரேசில் நேர வலயங்கள்** சீர்தர நேர வலயங்களையொட்டி கணக்கிடப்படுகின்றன. நாடு (கடல்தாண்டிய தீவுகள் உட்பட) நான்கு சீர்தர நேர வலயங்களாகப் – UTC-02, UTC-03, UTC-04 மற்றும் UTC-05 பிரிக்கப்பட்டுள்ளன.  

நாட்டின் சில பகுதிகளில் மட்டுமே பகலொளி சேமிப்பு நேரம் அல்லது *கோடைக்கால நேரம்* கடைபிடிக்கப்படுகிறது. இவை தெற்கு, தென்கிழக்கு, மத்திய-மேற்கு மண்டலங்களிலுள்ள பிரேசிலின் மாநிலங்கள் ஆகும்.  
## மேற்சான்றுகள்
# தம்தரி மாவட்டம்



இந்திய மாநிலமான சட்டீஸ்கரில் **தம்தரி மாவட்டம்** அமைந்துள்ளது. இதன் தலைமையகம் தம்தரி நகரில் அமைந்துள்ளது.  

## புவிப்பரப்பு
இந்த மாவட்டத்தில் மகாநதி பாய்கிறது. இந்த ஆற்றின் நீர்வளத்தையும், துணை ஆறுகளின் நீர்வளத்தைப் பயன்படுத்தியும் உழவுத் தொழிலை மேற்கொள்கின்றனர்.  

## பொருளாதாரம்
இங்கு 136 அரிசி அரவை ஆலைகள் இயங்குகின்றன.  

ரவிசங்கர் சாகர் அணையில் இருந்து பெறும் நீரை குடி நீராகப் பயன்படுத்துகின்றனர். அதைக் கொண்டு நீர்மின் நிலையம் அமைக்கப்பட்டுள்ளது.  
இங்குள்ள நிலப்பரப்பில் 52 சதவிகிதப் பகுதிகள் காட்டுப் பகுதியாக உள்ளன.  

## மக்கள் தொகை
2011 மக்கள் தொகைக் கணக்கெடுப்பின் போது 7,99,781 மக்கள் வாழ்ந்தனர். சராசரியாக, சதுர கிலோமீட்டருக்குள் 236 பேர் வாழ்கின்றனர். சராசரியாக ஆயிரம் ஆண்களுக்கு 1012 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழ்பவர்களில் 78.95% பேர் கல்வியறிவு பெற்றுள்ளனர்.
# நலன் குமரசாமி

**நலன் குமரசாமி** ஒரு தமிழ்த் திரைப்பட இயக்குநர் ஆவார். கலைஞர் தொலைக்காட்சியின் நாளைய இயக்குநர் நிகழ்ச்சியின் குறும்படங்கள் மூலம் மக்களின் கவனத்திற்கு வந்த இவர் தோட்டா விலை என்ன?, ஒரு படம் எடுக்கணும், நெஞ்சுக்கு நீதி உள்ளிட்ட குறிப்பிடத்தக்க குறும்படங்களை இயக்கியுள்ளார். சூது கவ்வும் எனும் முழு நீள திரைப்படத்தின் மூலம் பெரும் கவனத்தைப் பெற்றார். திரைப்படத்துறைக்கு வரும் முன்னர் இவர் நிகழ்ச்சி மேலாண்மை (Event Management) மற்றும் நிலம் விற்பனை பணிகளைச் செய்துவந்தார்.  

## திரைப்பட வாழ்க்கை

| ஆண்டு | படம் | தொழில் | குறிப்பு |
| --- | --- | --- | --- |
| 2012 | *பீட்சா* | விசய் சேதுபதியின் நண்பன் |  |
| 2013 | *தீயா வேலை செய்யணும் குமாரு (திரைப்படம்)* |  |  |
| 2013 | *சூது கவ்வும்* |  |  |
| 2014 | *ஜிகர்தண்டா* | இயக்குனாரகவே | கௌரவத் தோற்றம் |
| 2015 | *எக்ஸ்* |  |  |
| 2016 | *காதலும் கடந்து போகும்* |  |  |
| 2016 | *மாயவன்* | } |  |
# .br



**.br** பிரேசிலின் அதியுயர் ஆள்கள இணைய நாட்டுக் குறியீடு (ccTLD) ஆகும். 2005 வரை இதனை *பிரேசிலிய இணைய வழிநடத்துக் குழு* (Comitê Gestor da Internet no Brasil) மேலாண்மை செய்து வந்துள்ளது. 2005இலிருந்து இதன் மேலாண்மையை *பிரேசிலிய பிணையத் தகவல் மையம்* (Núcleo de Informação e Coordenação do Ponto br) செய்து வருகின்றது. எந்தவொரு பதிவிற்கும் உள்ளூர் தொடர்பு தேவையான ஒன்று. போர்த்துக்கேய எழுத்துருக்களுடன் கூடிய ஆள்களப் பெயர்களும் ஏற்றுக் கொள்ளப்படுகின்றன.  

பல்கலைக்கழகங்களைத் தவிர்த்து, இரண்டாம்நிலை ஆள்களப் பெயர் நிலைநிறுத்தப்பட்டுள்ளது; ஒவ்வொரு பகுப்பினைப் பொறுத்து கொடுக்கப்பட்டுள்ள பட்டியலிலிருந்து தெரிந்தெடுத்துக் கொள்ளலாம். காட்டாக, <tt>site.art.br</tt> என்பது கலை (இசை, நாட்டுப்பாடல் *போன்ற*) பகுப்பிலும் <tt>site.org.br</tt> என்பது அரசு சார்பற்ற அமைப்பு பகுப்பிலும் வழங்கப்படுகின்றன. கல்வி நிறுவனங்கள் <tt>.edu.br</tt> என்ற இரண்டாம்நிலைப் பெயரைப் பயன்படுத்தலாம்; இருப்பினும், பெரும்பான்மையான பொதுத்துறை பல்கலைக்கழகங்கள் உட்பட, <tt>.com.br</tt> என்றும் <tt>.br</tt> என்றும் பயன்படுத்துகின்றன. ஏப்ரல் 2010 நிலவரப்படி பெரும்பான்மையான, பதிவானவற்றில் 90%க்கும் கூடுதலானவை, பகுப்புகளைக் கண்டுகொள்ளாது <tt>.com.br</tt> என்ற ஆள்களப் பெயரையே பயன்படுத்துகின்றன. <tt>.jus.br</tt> (நீதித்துறை), மற்றும் <tt>.b.br</tt> (வங்கிகள்) ஆள்களப் பெயர்களின் பயன்பாடு *களப் பெயர் முறைமை பாதுகாப்பு நீட்சி*களால் (DNSSEC) கட்டாயமாக்கப்பட்டுள்ளன.  

## மேற்சான்றுகள்
# எனது பயணம் (நூல்)



**எனது பயணம்** சுவாமி விவேகானந்தரின் பயண நூல். விவேகானந்தரின் நகைச்சுவை உணர்வுக்கும், வரலாற்று உண்மைகளை நகைச்சுவையாகவே தரும் திறமைக்கும் ஒரு சான்று நூல். சுவாமி விவேகானந்தரின் நூல்களுள் இது வித்தியாசமான ஒன்று. இராமகிருஷ்ண மடத்தால் வெளியிடப்பட்டது.  

இந்த நூல் ’உத்போதன்’ என்ற வங்காளப் பத்திரிக்கைக்காக அவர் தமது பயண அனுபவங்களை வங்க மொழியில் எழுதியதின் தமிழாக்கம். அப்போது அந்த பத்திரிக்கையின் ஆசிரியராக இருந்தவர் சுவாமி திரிகுணாதீதானந்தர். அவருக்கு இதை ஒரு கடித நடையில் எழுதியுள்ளார் சுவாமி விவேகானந்தர். தமிழில் முதலில் இந்நூல் 1986 ஆம் ஆண்டு வெளிவந்தது. இரு மறுபதிப்புகளுக்கு பின்னர், இரண்டாம் பதிப்பு, குறிப்புகளுடன் 1996 இல் வெளிவந்தது.  

## முதல் அத்தியாயம்
சுவாமி விவேகானந்தர் இரண்டாம் முறை மேலைநாடுகளுக்கு 1899 ஆம் ஆண்டு ஜூன் 20 ஆம் நாள் நீராவிக் கப்பல் கோல்கொண்டாவில் கல்கத்தாவிலிருந்து கிளம்பினார். பிரயாணத்தில் அவரது சக பிரயாணிகள் சுவாமி துரியானந்தரும், சகோதரி நிவேதிதையும். வரலாற்றை படிப்போருக்கு ஆர்வம் ஏற்படும் விதத்தில் கூறுகிறார் சுவாமி விவேகானந்தர். இதில் கப்பல் பிரயாணிகள் சேர்ந்து ஒரு சுறாமீனைப் பிடிக்கும் நிகழ்வை விவரிக்கும் இடத்தில், அந்த இடத்திற்கே படிப்போரை அழைத்துச் சென்றுவிடுகிறார்.  

## இரண்டாம் அத்தியாயம்
1900 ஆம் ஆண்டின் இறுதி0pயில் மேலைநாட்டிலிருந்து திரும்பிவரும் வழியிலான பயண விவரங்கள் தரப்பட்டுள்ளன. இதில் சக பிரயாணிகள் பிரபல பாடகி கால்வே, பிரபல எழுத்தாளர் ஜூல் போவா மற்றும் ஃபாதர் லாய்சன் ஆகியோர்.  

இதில் சுவாமி விவேகானந்தரது நாடுகளைப் பற்றிய தீர்க்க தரிசனங்களும் அடங்கியுள்ளன:  
"செர்பியா,பல்கேரியா போன்றவை துருக்கி மாவட்டங்கள். ரஷ்ய-துருக்கிப் போருக்குப் பின் பேரளவிற்குச் சுதந்திரம் அடைந்துள்ளன...பெருமளவுக்கு ரத்தம் சிந்தி, பல ஆண்டுகள் போராடி அவர்கள் துருக்கியிடமிருந்து விடுதலை அடைந்தனர். ஆனால் கூடவே ஒரு சங்கடமான பிரச்சினையும் எழுந்துள்ளது. ஐரோப்பிய முறையில் அவர்கள் தங்களுக்கென ராணுவத்தை உருவாக்கிக் கொள்ள வேண்டும். இல்லையெனில் ஒருநாள் கூட அவர்களால் பாதுகாப்பாக இருக்க முடியாது. இன்றோ நாளையோ அவர்கள் ரஷ்யாவினால் அடிமை கொள்ளப்படுவது உறுதி..." after this its over  

## பிற்சேர்க்கை
அவர் எழுதி வைத்திருந்த கான்ஸ்டான்டி நோபிள், ஏதன்ஸூம் கிரீஸூம், லூவரி மியூசியம் பற்றிய குறிப்புகள் இந்தப் பகுதியில் தரப்பட்டுள்ளன.
# துர்க் மாவட்டம்



**துர்க் மாவட்டம்** இந்தியாவின் சத்தீசுகரில் அமைந்துள்ள ஒரு மாவட்டம். மாவட்டத் தலைமையகம் துர்க் ஆகும். இந்த மாவட்டம் 2,238&nbsp;கி.மீ.² பரப்பளவைக் கொண்டுள்ளது. 2011 ஆம் ஆண்டு நிலவரப்படி, இது சத்தீசுகரின் (18 இல்) ராய்பூருக்கு அடுத்தபடியாக அதிக மக்கள் தொகை கொண்ட இரண்டாவது மாவட்டமாகும்.  

பிலாய் நகரில் பிலாய் எஃகு ஆலை உள்ளது.  

## புவியியல்
துர்க் பின்வரும் மாவட்டங்களால் சூழப்பட்டுள்ளது:  

1. வடக்கே பெமேதரா
1. தெற்கே பலோட்.
1. கிழக்கே ராய்ப்பூர்.
1. தென்கிழக்கில் தம்தரி
1. மேற்கில் ராஜ்நாந்துகாவ்
1. வடமேற்கே கைராகர்-சுய்காடன்-கண்டாய்

## மக்கள் தொகை
2011 ஆம் ஆண்டில் கணக்கெடுக்கப்பட்ட போது, 3,343,079 மக்கள் வாழ்ந்தனர். சராசரியாக சதுரகிலோமீட்டருக்குள் 391 பேர் வாழ்கின்றனர்.  
ஆயிரம் ஆண்களுக்கு 981 பெண்கள் என்ற அளவில் பால் விகிதம் இருந்தது. இங்கு வாழ்ந்தோரில் 79.69% பேர் கல்வியறிவு பெற்றிருந்தனர்.
# போர்த்துகலின் மூன்றாம் யோவான்



**மூன்றாம் யோவான்** (*John III*, *ஜான் III*, போர்த்துகேயம்: **யோவோ III** ; 7 சூன் 1502 – 11 சூன் 1557) போர்த்துகல் மற்றும் அல்கார்வெசு இராச்சியத்தின் மன்னராக திசம்பர் 13, 1521 முதல் சூன் 11,1557 வரை அரசு புரிந்தவர். மன்னர் முதலாம் மானுவலுக்கும் மாரியாவிற்கும் மகனாகப் பிறந்தவர்.தமது தந்தைக்குப் பிறகு தமது பத்தொன்பதாவது அகவையில் 1521இல் முடி சூடினார்.  

இவரது ஆட்சிக்காலத்தில் போர்த்துகல் ஆசியாவிலும் புதிய உலகிலும் புதிய உடமைகளை நிலைநாட்டினர். பிரேசில் குடியேற்றம் மூலமாக கையகப்படுத்தப்பட்டது. இந்தியாவில் (கோவா (மாநிலம்) போன்று) போர்த்துகலின் இருப்பை வலுப்படுத்தும் இவரது கொள்கையால் போர்த்துகல்லுக்கு மலுக்கு தீவுகளிலிருந்து கிராம்பு, ஜாதிக்காய் போன்ற நறுமணப் பொருட்களின் வணிகத்தில் ஏகபோகம் எட்டியது. இதனால் இவர் "மளிகை மன்னர்" என்று அழைக்கப்பட்டார். 1557இல் இவரது மறைவின்போது போர்த்துக்கேய பேரரசு ஏறத்தாழ 1 பில்லியன் ஏக்கர்களுக்கு விரிவடைந்திருந்தது.  

இவரது ஆட்சிக் காலத்தில்தான் சீனாவுடனும்( மிங் அரசமரபு) சப்பானுடனும் (முரோமாச்சி காலம்) தொடர்பு கொண்ட முதல் ஐரோப்பியர்களாக போர்த்துக்கேயர் விளங்கினர். இந்திய வணிகத்திற்கும் பிரேசில் முதலீட்டிற்கும் முன்னுரிமை கொடுத்ததால் வடக்கு ஆப்பிரிக்காவிலிருந்த முஸ்லிம் பகுதிகளை கவனிக்காது இருந்தார்.  

## மேற்சான்றுகள்
# பிலிப்பீனியப் புரட்சி


**பிலிப்பீனியப் புரட்சி** (*Philippine Revolution*, *எசுப்பானிய மொழியில் *தகலொக் போர்* (Tagalog War)*) என்பது பிலிப்பீனிய நாட்டு மக்களுக்கும், எசுப்பானிய காலனித்துவ அதிகாரிகளுக்கும் இடையில் ஏற்பட்ட ஆயுத இராணுவ மோதல் ஆகும். பிலிப்பைன் புரட்சி 1896 ஆம் ஆண்டு ஆகஸ்ட் மாதத்தில் ஆரம்பமானது. இப்புரட்சியானது எசுப்பானிய அதிகாரிகளினால் ஆரம்பிக்கப்பட்ட *கடிபுனன்* (Katipunan) என அழைக்கப்படும் *காலனித்துவத்திற்கெதிரான இரகசிய அமைப்பு* (anti-colonial secret organization) ஒன்று உருவாக்கப்பட்டதிலிருந்து ஆரம்பமானது. கடிபுனன் *அந்திரஸ் பொனிபகியோ* என்பவரால் தலைமைதாங்கப்பட்டது. எசுப்பானியரிடம் இருந்து சுதந்திரத்தைப் பெற்றுக்கொள்வதைக் குறிக்கோளாகக் கொண்டு இப்புரட்சி ஆரம்பமானது. இவ்வமைப்பானது பல்வேறு பிலிபைசின் மக்களில் தாக்கம் செலுத்தியது. கலகோனில் நடைபெற்ற பெரும் ஒன்றுகூடலின் போது கடிபுனனின் தலைவர்கள் தம்மை ஒரு புரட்சி அரசாக அறிமுகப்படுத்தினார்கள். அத்துடன் அவர்கள் ஹம்மை தேசிய ரீதியான இராணுவ புரட்சியாளர்களாகவும் அறிமுகம் செய்தனர். தலைநகரான மணிலாவில் நடந்த தாக்குதலுக்கு பொனிபசியோ (Bonifacio) என்று பெயர். இத்தாக்குதல் தோல்வியடைந்தது, எனினும் இந்நகரின் அருகிலுள்ள மாகாணங்களில் புரட்சி ஆரம்பமானது.
# சாவோ லூயிசு



**சாவோ லூயிசு** (*São Luís*, ஆங்கிலம்: *Saint Louis*) பிரேசிலிய மாநிலம் மாரன்யோவின் தலைநகரமும் மிகப் பெரிய நகரமும் ஆகும். இந்த நகரம்சாவோ மார்கோசு விரிகுடாவில் உள்ள சாவோ லூயிசு தீவில் அமைந்துள்ளது. நகரத்தின் மக்கள்தொகை 2008இல் 986,826 ஆக மதிப்பிடப்பட்டுள்ளது. பெருநகரப் பகுதியின் மக்கள்தொகை ஆக உள்ளது. இது பிரேசிலில் 16வது மிகப்பெரும் நகரமாக விளங்குகிறது.  

சாவோ லூயிசு நகரத்தை பிரான்சு நிறுவியது. பிரேசிலில் தீவுகளில் அமைந்துள்ள மூன்று நகரங்களில் ஒன்றாக சாவோ லூயிசு விளங்குகிறது. இந்த நகரத்தில் இரண்டு துறைமுகங்கள் அமைந்துள்ளன: மதீரா துறைமுகம், இட்டாகுயி துறைமுகம். இவற்றின் வழியாக பிரேசிலின் அமேசானில் கிடைக்கும் இரும்புத் தாது ஏற்றுமதி செய்யப்படுகிறது. இங்குள்ள முதன்மையான தொழிலாக மாழை தொழிலகங்கள் (ஆலுமார், வேல்) இயங்குகின்றன. மாரன்யோ கூட்டரசு பல்கலைக்கழகம் இங்கு அமைந்துள்ளது.  

இங்கு குடியேறிய முதல் ஐரோப்பியர்கள் பிரான்சியர் ஆவர். 1612இல் பிரான்சு இதனை தங்கள் குடியேற்றத்திற்கான மையமாக்க திட்டமிட்டிருந்தனர். இங்கு தங்கள் அரசர் மற்றும் அவரது புனித மூதாதையின் நினைவாக *செயின்ட் லூயி* என்ற கோட்டையை கட்டினர். இந்த நகரத்தை 1615இல் கைப்பற்றிய போர்த்துக்கேயர் இதற்கு *சாவோ லூயிசு* எனப் பெயர்மாற்றம் செய்தனர்.  

சாவோ லூயிசின் மூதாதைகளின் பாலிலாப் பண்பணுப் பாரம்பரிய டி. என். ஏ. ஆய்வின்படி, 42% ஐரோப்பியர்கள், 39% உள்நாட்டு அமெரிக்கர் மற்றும் 19% ஆபிரிக்கர் ஆகும்.  

சாவோ லூயிசை அழைக்க உள்ளூர் பகுதிக்கான தொலைபேசிக் குறியீடு (பிரேசிலில் இது டிடிடி எனப்படுகிறது) 98 (DDD98) ஆகும்.
# சாக்ரமெந்தோ குடியேற்றப் பகுதி



**சாக்ரமெந்தோ குடியேற்றப் பகுதி** ( *Colonia del Sacramento* ) உருகுவையின் தென்மேற்குப் பகுதியில் *ரியோ டி லா பிளாட்டா* என எசுப்பானியத்தில் அழைக்கப்படும் ஆற்றுப் படுகையில் அமைந்துள்ள மாநகரம் ஆகும். இது அர்கெந்தீனாவின் புவெனஸ் ஐரிஸ் நகரை நோக்கியவண்ணம் உள்ளது. உருகுவையின் பழைமையான நகரங்களில் ஒன்றான இது கொலோனியா மாவட்டத்தின் தலைநகரமாகவும் உள்ளது. இதன் மக்கள்தொகை 26,231 ஆகும்.  

வரலாற்றுச் சிறப்புமிக்க இந்த நகரம் ஓர் உலகப் பாரம்பரியக் களம் ஆகும். தற்கால சாக்ரமெந்தோவின் முதன்மைத் தொழிலாக துணித் தயாரிப்பு விளங்குகிறது. இங்கு ஓர் கட்டற்ற வணிக வலயம், பல்தொழில்நுட்ப கல்லூரி மற்றும் பல அரசுக் கட்டிடங்கள் உள்ளன.  

## மேற்சான்றுகள்
# ஆந்திர லயோலா கல்லூரி



**ஆந்திரா லயோலா கல்லூரி** பொதுவாக லயோலா கல்லூரி என அழைக்கப்படும் இந்த கல்லுரியானது ஏசு சபையினால் நடத்தப்படுகிறது. இது 1954ஆம் ஆண்டு துவங்கப்பட்டது. இது ஆந்திரப் பிரதேசம் மாநிலத்தில் விஜயவாடா என்னும் இடத்தில் அமைந்துள்ளது.  

இது ஒரு சுய நிதிக் கல்லுரியாகும், இங்கு மக்களின் உணர்வுகளுக்கு ஏற்றார்போல் இந்த கல்லூரி அமைக்கப்பட்டுள்ளது.  

## வரலாறு
இது சமுக சேவை புரியம் துறவற சபையினரால் நடத்தப்படுகிறது.  

## வளாகம்
இது 105 ஏக்கர் பரப்பளவில் அமைந்துள்ளது. வடக்கு, தெற்கு என இரண்டு கட்டிடங்கள் உள்ளன. இந்த கட்டடங்களில் இளநிலை வகுப்புகளுக்கான அறையும், அறிவியல் ஆய்வுக்கூடங்களும் அமைந்துள்ளன. முதுநிலை பயிலும் மாணவர்களுக்கு தனியான கட்டிடம் உள்ளது. இது மேலும் ஆங்கில L என்ற அமைப்பை உடையது. இதில் மூன்று விடுதிகள் உள்ளன. இந்த கல்லூரியில் குறைந்தது 3000 மாணவ-மாணவிகள் உள்ளனர்.  

## நூலகம்
லயோலாவில் உள்ள நூலகம் ஐந்தாயிரம் சதுர அடி பரப்பளவில் அமைந்துள்ளது. 33 கணினிகளைக் கொண்ட இதில் மின் வழிக் கற்கும் வசதியும் உள்ளது. இதில் ஏறத்தாழ நான்கு கணினி மையங்கள் உள்ளன. இங்கு மாணவர்களுக்குத் தேவையான நூல்கள் வழங்கப்படுகின்றன. இதழ்களும், நாளேடுகளும் கிடைக்கின்றன. இங்கே மின்னூல்களும் புத்தகங்களும் கிடைக்கின்றன.  

## இணைப்புகள்

- கல்லூரியின் இணையதளம்
# சான் இல்டிபொன்சோ முதலாம் உடன்பாடு

**சான் இல்டிபொன்சோ முதலாம் உடன்பாடு** (*First Treaty of San Ildefonso*) என்பது அக்டோபர் 1, 1777 அன்று எசுப்பானியப் பேரரசுக்கும் போர்த்துக்கேயப் பேரரசுக்கும் இடையே ஏற்பட்ட உடன்படிக்கை ஆகும். போர்த்துக்கலின் அரசியாக முதலாம் மேரி முடிசூட்டிய சில காலத்திற்குள்ளாக இந்த உடன்பாடு காணப்பட்டது.  

இதன்படி ரியோ டி லா பிளாட்டா பகுதியில் ஆட்சிப்பகுதிகளுக்கான பிணக்குகளுக்குத் தீர்வு காணப்பட்டது. உடன்பாட்டின்படி எசுப்பானியா பிரேசில் பகுதிகளைப் போர்த்துகலிற்கு (அதாவது அமேசான் படுகை) திருப்பிக் கொடுத்தது; இதற்கு எதிராக பன்டா ஓரியன்டல் (அதாவது உருகுவை)யில் தனது கட்டுப்பாட்டை நிலைநாட்டிக் கொண்டது. இந்த உடன்பாடு கூடுதலாக 1750இல் மாத்ரித்தில் கண்ட உடன்பாட்டையும் உறுதி செய்து எசுப்பானியா மிசியோன் ஓரியன்டேல்சையும் கொலோனியா டெல் சாக்ரமெந்தோவையும் தக்க வைத்துக் கொள்ள வகை செய்தது.  
## மேற்சான்றுகள்
# போஜ்பூர் மாவட்டம்



**போஜ்பூர் மாவட்டம்** என்பது இந்திய மாநிலமான பீகாரில் உள்ளது. இதன் தலைமையகம் அர்ரா நகரில் உள்ளது.  

## புவிப்பரப்பு
இது பரப்பளவைக் கொண்டது.  
கடல் மட்டத்தில் இருந்து 193 மீட்டர் உயரத்தில் அமைந்துள்ளது.  

## பிரிவுகள்
- மண்டலங்கள்:
- சட்டமன்றத் தொகுதிகள்:
சோனி, கங்கை ஆற்று நீரைப் பயன்படுத்தி உழவுத் தொழிலை மேற்கொள்கின்றனர்.  

## மக்கள் தொகை
2011 ஆம் ஆண்டில் மக்கள் தொகை கணக்கெடுக்கப்பட்ட போது, 2,720,155 மக்கள் வாழ்கின்றனர்.  

சராசரியாக சதுர கிலோமீட்டருக்குள் 1136 மக்கள் வசிக்கின்றனர்.
# மாங்காடு காமாட்சி அம்மன் கோயில்


**மாங்காடு காமாட்சியம்மன் கோயில்** (*Mangadu Kamakshi Amman Temple*) மாங்காட்டில் அமைந்துள்ளது. மாங்காடு நகரம் பூந்தமல்லிக்கு அருகில் உள்ளது. இதை ஆதி சங்கராச்சாரியர் நிறுவியதாகக் கருதுகின்றனர். இங்கு அன்னை பார்வதி தவமிருந்து, காஞ்சி ஏகாம்பரேசுவரரைத் திருமணம் செய்து கொண்டதாக புராண வரலாறு கூறுகின்றது.  

## புராண வரலாறு
அன்னை பார்வதி, சிவபெருமானுடன் மீண்டும் இணைவதற்காக தவமிருந்த தலம். கயிலை மலையில் இருந்த போது, பார்வதி சிவபெருமானின் கண்ணைப் பொத்த, உலகமே இருண்டது. கோபமடைந்த சிவன், பார்வதியை சபித்து, தவம் செய்து மீண்டு வருமாறு கூறினார். அன்னை பார்வதி மாங்காட்டில் வந்து நெருப்பில் தவமிருந்தாள். பார்வதி தேவியார் இந்த இடத்தை விட்டு சென்றாலும், நெருப்பு மட்டும் அணையவில்லை. ஆதி சங்கரர் இங்கு வந்து அர்த்தமேரு சக்கரத்தை நிறுவினார். இதன் மூலம் மாங்காடு குளிர்ந்தது.  

## கோயில்

இது சோழர் காலக் கட்டிடக்கலையை காட்டுகிறது. தற்போதே ராஜ கோபுரம் கட்டப்பட்டது. நுழைவாயிலுக்கு அருகே வினாயகர் சிலை உள்ளது. கோயிலின் நடுவில் அர்த்த மேரு மகா சக்கரம் உள்ளது. இங்கு அம்மன் "மாங்காடு அன்னை காமாட்சி" என்று பெயர் பெற்றுள்ளாள்.
# அவளுக்கு முன் ஒரு உலகம்

**அவளுக்கு முன் ஒரு உலகம்** (The World Before Her) என்பது 2012ஆம் ஆண்டு வெளியிடப்பட்ட கனடிய ஆவணத்திரைப்படம் ஆகும் இதை நிஷா பகுஜா இயக்கினார்.  

## கதைச் சுருக்கம்
விஸ்வ இந்து பரிசத்தின் பெண்களுக்கான அமைப்பான துர்க்கா வாகிணி வளாகத்தில் *பிராச்சி* என்ற பெண்ணுடன் அறிமுகக்களம் காணும் இப்படம், இந்திய அழகி போட்டிக்காகத் தயாராகும் பயிற்சி முகாமுடன் துவங்குகிறது. இந்து ராச்சியத்தைக் காப்பாற்ற போராடும் பெண்கள் ஒருபுறம், இந்திய அழகிப்போட்டியை வெல்ல துடிக்கும் பெண்கள் ஒருபுறம் என இருவேறு உலகத்திற்குள் நகருகின்றது.  

இந்துத்துவாவிற்காகக் கல்யாணமே செய்யாமல் இருக்கும் பெண் *பிராச்சி*, தனக்கு முஸ்லீம் நண்பர்களே கிடையாது என்று பெருமைப்படும் பெண் *சின்மயி*. *பூஜா சோப்ரா* இரண்டாவது பெண்குழந்தையாகப் பிறந்ததால் அவளின் அப்பா அவளைக் கொன்றுவிட வற்புறுத்துகிறார், ஆனால் அவளின் அம்மா அவளைத் தனியாக வளர்த்து 2009ஆம் ஆண்டு *மிஸ் இந்தியாவாக* மாற்றுகிறார்.  

பெண் சக்தி, பெண் முன்னேற்றம் என்று போட்டியில் கலந்து கொள்ளும் பெண்கள் பேசினாலும் அவர்களைப் ஒரு பொருளாகவே கருதுகிறார்கள் என்று அந்த பயிற்சி முகாம் அம்பலப்படுத்துகிறது.  

## விருதுகள்
2012ஆம் ஆண்டிற்கான ஹாட் டாக்ஸ் கனடிய ஆவணப்பட விழாவில் (Hot Docs Canadian International Documentary Festival) சிறந்த கனடியப் படத்திற்கான விருதை பெற்றுள்ளது. ட்ரைபெகா திரைப்பட விழாவில் (Tribeca Film Festival) சிறந்த ஆவணப்படத்திற்கான விருதும், முதலாவது கனடிய திரை விருதுகள் வழங்கும் விழாவில் (1st Canadian Screen Awards) சிறந்த நீள ஆவணப்படம் என்ற விருதிற்காக பரிந்துரைக்கப்பட்டுள்ளது.  

## இந்தியாவில் வெளியீடு
இந்தியாவில் 2014ஆம் ஆண்டு ஜூன் மாதம், 6ஆம் தேதி திரைப்படத் தயாரிப்பாளர் அனுராக் காஷ்யப் உதவியுடன் திரையிடப்பட்டுள்ளது. அப்போது அவர் இப்படம் *சிறந்த படமாக இருக்கும்* என்று தெரிவித்தார்.  

## மேலும் பார்க்க
- 
- 

## மேற்கோள்
# பட்னா மாவட்டம்



**பட்னா மாவட்டம்** இந்திய மாநிலமான பீகாரில் உள்ளது. இதன் தலைமையகம் பட்னா நகரில் உள்ளது. இது பட்னா கோட்டத்திற்கு உட்பட்டது. இது பீகாரில் அதிக மக்கள் தொகையைக் கொண்ட மாவட்டம்.  

## புவிப்பரப்பு
இது 3202 சதுர கிலோமீட்டர் பரப்பளவைக் கொண்டது.  

## உட்பிரிவுகள்
- மண்டலங்கள்:
- சட்டமன்றத் தொகுதிகள்:
|date=February 2011}}  

## பொருளாதாரம்
நெல், சோளம், கோதுமை ஆகியவற்றை விளைவிக்கின்றனர். மூன்றில் ஒரு பங்கு நிலத்தில் நெல்லே அதிகம் விளைகிறது.
# ஆப்பிரிக்காவின் ஏழு இயற்கை அதிசயங்கள்

ஆப்பிரிக்காவில் அமைந்துள்ள ஏழு இயற்கை அதிசயங்கள் 2013 ஆம் ஆண்டு பிப்ரவரி மாதம் 11ஆம் தேதி வாக்கெடுப்பு மூலம் தெரிவு செய்யப்பட்டது.  

## ஆப்பிரிக்காவில் உள்ள ஏழு அதிசயங்களின் பட்டியல்
| செங்கடல் பவளப்பாறை | எகிப்து, எரித்திரியா, மற்றும் சூடான் கடற்பகுதி |  |  |
| --- | --- | --- | --- |
| align= | கிளிமஞ்சாரோ மலை | தன்சானியா |  |
| align= | சகாரா பாலைவனம் | 11 வெவ்வேறு நாடுகளில் |  |
| align= | சிருங்கதி இடப்பெயர்வு | தன்சானியா மற்றும் கென்யா |  |
| align= | நரொங்கோரா விண்கல் பள்ளம் | தன்சானியா |  |
| align= | நைல் நதி | பத்து நாடுகளில் பரவியிருக்கிறது |  |
| align= | ஓக்காவேங்கோ சமவெளி | போட்சுவானா | } |
# கூகுள் குரல்வழித் தேடல்



**கூகுள் குரல்வழித் தேடல்** என்னும் வசதி கூகுள் நிறுவனத்தால் உருவாக்கப்பட்டது. இந்த வசதியைப் பயன்படுத்தி ஒருவரின் பேச்சைக் கொண்டே தேடலாம். இது கணினிகளிலும் கைபேசிகளிலும் உண்டு. குரலைப் பதிவு செய்து, அதற்கு இணையான சொற்களை இட்டு தேடத் தொடங்கும்.  

குரல்வழிக் கட்டளை பிறப்பிக்கும் வசதியும் இணைக்கப்பட்டது. என்ன செய்ய வேண்டும் என சொன்னவுடன் அதைச் செய்யும். ஆனால், இந்த வசதி சில மொழிகளுக்கு மட்டும் உள்ளது.  

## ஏற்கப்பட்டுள்ள மொழிகள்
கீழ்க்கண்ட மொழிகளில் பேசினால் குரல்வழித் தேடல் வசதி செயல்படும்.  
- ஆபிரிக்கான மொழி 2010 முதல்
- வங்காள மொழி 2017
- டேனிய மொழி 2014
- இடச்சு மொழி 2010
- ஆங்கிலம் (ஆஸ்திரேலிய, கனடா, இந்திய, நியூசிலாந்து, தென்னாப்பிரிக்கா, பிரித்தானிய ஆங்கிலம், அமெரிக்க ஆங்கிலம்), 2008
- பிலிப்பினோ மொழி 2013
- பின்னிய மொழி 2012
- கலீசிய மொழி 2012
- இந்தி 2008
- அங்கேரிய மொழி 2012
- சாவகம் (மொழி) 2017
- கெமர் மொழி 2017
- மலாய் மொழி 2011
- போர்த்துக்கேய மொழி 2012
- சுலோவாக்கிய மொழி 2012
- சுலு மொழி 2010
- வியட்நாமிய மொழி 2015

## மற்ற கூகுள் சேவைகளுடனான இணைவு

### கூகுள் மேப்ஸ்
2008-ஆம் ஆண்டில், கூகுள் மேப்ஸில் குரல்வழித் தேடல் அறிமுகப்படுத்தப்பட்டது. (http://www.google.com/mobile/blackberry/maps.html)  

### கூகுள் மொபை ஆப்
பிளாக்பெர்ரி, நோக்கியா ஆகியவற்றுக்கான கூகுள் ஆப் என்ற பயன்பாடு உள்ளது. இதைக் கொண்டு கூகுள் தேடுபொறியில் தேடலாம். இதில் குரல்வழித் தேடல் அறிமுகப்படுத்தப்பட்டது. பின்னர், ஐபோனிலும் அறிமுகப்படுத்தப்பட்டது. பின்னர், ஐபாடிலும், டி-மொபைலிலும் சேர்க்கப்பட்டது.  

### யூடியூப்
வீடியோக்களை காணும் தளமான யூடியூபில் சேர்க்கப்பட்டது. அப்போதைக்கு ஆங்கிலத்தில் செயல்படும்படி வடிவமைத்தனர். தற்போது வரையிலும் ஆங்கிலத்தில் மட்டும் கிடைக்கிறது.
# உ. இரா. அனந்தமூர்த்தி



**யூ. ஆர். அனந்தமூர்த்தி** என அழைக்கப்படும் **உடுப்பி இராஜகோபாலாச்சாரிய அனந்தமூர்த்தி** (*Udupi Rajagopalacharya Ananthamurthy*, ; 21 டிசம்பர் 1932 - 22 ஆகஸ்ட் 2014) கன்னட எழுத்தாளரும் இலக்கியவாதியும் ஆவார். கன்னட இலக்கியத் துறையின் வளர்ச்சிக்கு முக்கியப் பங்காற்றியவர். இந்திய அளவில் முன்னணி எழுத்தாளர்களில் ஒருவர். 1994 இல் இந்திய அளவில் இலக்கியத் துறைக்கு வழங்கப்படும் உயரிய விருதான ஞானபீட விருதைப் பெற்றவர். இந்த விருது இதுவரையிலும் எட்டு கன்னட எழுத்தாளர்களுக்கு வழங்கப்பட்டுள்ளது. 1998 ஆம் ஆண்டு இந்திய அரசு இவருக்கு பத்ம பூசன் விருது வழங்கிச் சிறப்பித்தது.  

## புதினங்கள்
- சம்ஸ்காரா
- பாரதிபுரா
- அவஸ்தே
- பவா
- திவ்யா

## திரைத்துறை
இவரது நாவல்களைத் தழுவி எடுக்கப்பட்ட திரைப்படங்களும் உண்டு.  
- சம்ஸ்காரா
- பரா
- அவஸ்தே
- மௌனி
- தீட்சா

## மொழிபெயர்ப்பு
அவருடைய சம்ஸ்காரா, அவஸ்தை உள்ளிட்ட சில புதினங்கள் தமிழில் வெளிவந்துள்ளன. 1993இல் சாகித்ய அகாதெமியின் தலைவராகத் தேர்ந்தெடுக்கப்பட்டார்..  

## விமர்சனம்
இந்தியாவில் சாதி முறைகளை விவரிக்கும் வர்ணாஸ்ரமங்களை எதிர்த்த இவர் 2014ஆம் ஆண்டு நடந்த மக்களவைத்தேர்தலின்போது *இந்தியாவின் பிரதமராக மோடி வந்தால் நாட்டைவிட்டுச் சென்றுவிடுவேன்* என்று கருத்துக்கூறியதால் பல இன்னல்களுக்கு உள்ளானார்.  

## மறைவு
உடல்நலக் குறைவால் மருத்துவமனையில் சிகிச்சை பெற்றுவந்த அனந்தமூர்த்தி, ஆகஸ்ட் 22, 2014 அன்று பெங்களூரில் காலமானார்.
# புனிதா குமார் சின்ஹா

**புனிதா குமார் சின்ஹா** (Dr. Punita Kumar-Sinha) *பிளாக்ஸ்டோன் ஆசியா* (Blackstone Asia) என்ற நிறுவனத்தில் மூத்த நிர்வாக ஆலோசனை இயக்குநராக உள்ளார்.  

## கல்வி
தில்லி ஐஐடியில் இளங்கலைப் பட்டமும், பென்சில்வேனியா பல்கலைக்கழகத்தில் முதுகலைப்பட்டமும், தத்துவ டாக்டர் பட்டமும், மற்றும் முனைவர் பட்டமும் பெற்றுள்ளார்.  
## விருது
இவர் 2003ஆம் ஆண்டிற்கான சிறந்த பெண் விருதினைப் பெற்றுள்ளார்.  

## மேற்கோள்
# பயர் பாக்சு இயக்கு தளம்



**பயர் பாக்சு இயக்கத்தளம்** (செயற்த்திட்டதின் பெயர்: Boot to Gecko மேலும் B2G என அறியப்படுகிறது) ஸ்மார்ட்போன்கள் டேப்லெட் கணினிகளுக்கான மொசில்லா நிறுவனத்தின் லினக்ஸ் அடிப்படையிலான ஓப்பன் சோர்ஸ் இயக்கத்தளம். HTML5 யிலான உருவாக்கங்கள், ஜாவா ஸ்கிரிப்ட், வலுவான சலுகை முறை, திறந்த வலை, APIகள் ஸ்மார்ட்போன்களின் வன்பொருளுடன் நேரடியாக தகவல் பரிமாறிக்கொள்ள உதவுகின்றது. இதுபோன்ற திறந்த தரநிலை மற்றும் அணுகுமுறைகளை பயன்படுத்தி, மொபைல் சாதனங்களுக்கான ஒரு சிறந்த "முழுமையான" சமூகம் சார்ந்த மாற்று அமைப்பினை வழங்குவற்காக வடிவமைக்கப்பட்டுள்ளது.  

இது வணிக ரீதியாக வளர்ந்த ஆப்பிள் iOS, கூகிள் அண்ட்ராய்டு, மைக்ரோசாப்ட் விண்டோஸ் போன்ற இயங்குதளங்களுடன் போட்டியிடுகிறது. பயர்பாக்ஸ் இயக்கு தளம் பகிரங்கமாக அண்ட்ராய்டு-இயங்க கூடிய ஸ்மார்ட்போன்களில் பிப்ரவரி 2012 இயக்கி காண்பிக்கப்பட்டது. 2013யில் ராஸ்பெர்ரி பையில் செயல்பட்டது.  

## அடிப்படை தொழில்நுட்பங்கள்
ஆரம்ப கட்ட  உருவாக்க பணிகள் மூன்று முக்கிய அடுக்குகளை கொண்டது  

- கொங்க்
- கெகொ
- ரந்நர்
- கைய

## வெளியீடுகள்
| பதிப்பு | தனிச்சிறப்பு முழுமையான நாள் | வெளியீட்டு நாள் | குறியீட்டுப் பெயர் | கெக்கோ பதிப்பு | சேர்க்கப்பட்ட பாதுகாப்புப் பிழைத்திருத்தங்கள் |
| --- | --- | --- | --- | --- | --- |
| 1.0 | December 22, 2012 | February 21, 2013 | TEF | Gecko 18 | Gecko 18 |
| 1.0.1 | January 15, 2013 | September 6, 2013 | Shira | Gecko 18 | Gecko 20 |
| 1.1.0 | March 29, 2013 | October 9, 2013 | Leo | Gecko 18+ | Gecko 23 |
| 1.1.1 | TBD | HD | Same as 1.1.0 with WVGA | Gecko 23 |  |
| 1.2.0 | September 15, 2013 | December 9, 2013 | Koi | Gecko 26 | Gecko 26 |
| 1.3.0 | January 31, 2014 | March 17, 2014 | Gecko 28 | Gecko 28 |  |
| 1.4.0 | April 29, 2014 | June 9, 2014 | Gecko 30 | Gecko 30 |  |
| 2.0.0 | July 21, 2014 | September 1, 2014 | Gecko 32 | Gecko 32 |  |
| 2.1.0 | October 13, 2014 | November 21, 2014 | Gecko 34 | Gecko 34 | } |


## வெளியிணைப்புகள்
# சில்வியா கார்ட்ரைட்


**டேம் சில்வியா ரோசு கார்ட்ரைட்டு** (*Dame Silvia Rose Cartwright*, திருமணம் முன்பு: **பவுல்டர்**, பிறப்பு: 7 நவம்பர், 1943) நியூசிலாந்தின் 18வது தலைமை ஆளுநராகப் பொறுப்பில் இருந்தவர்.  

ஒடாகோ பெண்கள் உயர்நிலைப் பள்ளியில் கல்வி பயின்ற இவர் 1967இல் ஒடாகோ பல்கலைக்கழகத்தில் சட்டப்படிப்பில் இளங்கலைப்பட்டம் பெற்றுள்ளார். சில்வியா கார்ட்ரைட் கம்போடியாவிலுள்ள சிறப்பு நீதிமன்ற கழகத்தின் தலைவரும் பெண்களுக்கு எதிராக வேற்றுமை காட்டுதலை ஒழிப்பதற்கான ஐ.நா குழுவின் முன்னாள் உறுப்பினரும் ஆவார்.  

## மேற்சான்றுகள்
# ஸ்ஃபீனிக் எண்

எண் கோட்பாட்டில் **ஸ்ஃபீனிக் எண்** (ஆங்கிலம்:*sphenic number*, , 'wedge') என்பது மூன்று வெவ்வேறான பகா எண்களின் பெருக்கமாக அமையக்கூடிய நேர் முழுஎண் ஆகும்.  

எடுத்துக்காட்டுகள்:  

- 30 = 2 x 3 x 5
- 102 = 2 x 3 x 17
- 70 = 2 x 5 x 7

60 = 2<sup>2</sup> × 3 × 5 இது மூன்றேமூன்று பகாக் காரணிகளைக் கொண்டிருப்பது போலத் தோன்றினாலும் முதல் காரணியான 2<sup>2</sup> பகாஎண் அல்ல என்பதால் 60 ஒரு ஸ்ஃபீனிக் எண் அல்ல.  

ஒவ்வொரு ஸ்ஃபீனிக் எண்ணும் சரியாக எட்டு வகுஎண்களைக் கொண்டிருக்கும்:  
:<math>n = p \cdot q \cdot r</math>, ஒரு ஸ்ஃபீனிக் எண் (*p*, *q*, *r* மூன்றும் வெவ்வேறான பகாஎண்கள்).  

*n* இன் வகுஎண்கள்:  
:<math>\\{ 1, \ p, \ q, \ r, \ pq, \ pr, \ qr, \ n \\}</math>  

வெவ்வேறான பகாக் காரணிகளைக் கொண்டிருப்பதால், அனைத்து ஸ்ஃபீனிக் எண்களும் வர்க்கக்காரணியற்ற முழுஎண்களாகும் (squarefree)  

;மோபியஸ் சார்பு:  
எந்தவொரு ஸ்ஃபீனிக் எண்ணின் மோபியஸ் சார்பின் மதிப்பு &minus;1.  

*n* ஒரு ஸ்ஃபீனிக் எண் எனில்:  
:<math>\mu(n) = (-1)^{2\times 3 + 1} = -1.\,</math>  

*முதல் ஸ்ஃபீனிக் எண்களில் சில*:  
:30, 42, 66, 70, 78, 102, 105, 110, 114, 130, 138, 154, 165, ...  

## மிகப்பெரிய ஸ்ஃபீனிக் எண்
2013 ஆம் ஆண்டுவரையிலான கணக்கீட்டின்படி, மிகப்பெரிய ஸ்ஃபீனிக் எண்:  
::(2<sup>57,885,161</sup> − 1) × (2<sup>43,112,609</sup> − 1) × (2<sup>42,643,801</sup> − 1)  
இந்த எண் இதுவரை கண்டுபிடிக்கப்பட்ட மூன்று பெரிய பகாஎண்களின் பெருக்கமாகும்.  

## அடுத்தடுத்த ஸ்ஃபீனிக் எண்கள்
- முதல் இரு அடுத்தடுத்த ஸ்ஃபீனிக் எண்கள் 230, 231.
::230 = 2×5×23  
::231 = 3×7×11.  
- முதல் மூன்று அடுத்தடுத்த ஸ்ஃபீனிக் எண்கள் 1309, 1310, 1311.
::1309 = 7×11×17  
::1310 = 2×5×131  
::1311 = 3×19×23  
- நேர் முழு எண்களில் அடுத்தடுத்த எண்களில் ஒவ்வொரு நான்காவது எண்ணும் நான்கால் வகுபடும் எண்பதால், மூன்றுக்கு மேற்பட்ட அடுத்தடுத்த ஸ்ஃபீனிக் எண்கள் தொடர்ந்து இருக்க வாய்ப்பில்லை.
- ஆண்டுகளில் 2013, 2014, 2015 மூன்றும் அடுத்தடுத்த ஸ்ஃபீனிக் எண்கள். வரவிருக்கும் ஆண்டுகளில் 2665, 2666, 2667 மூன்றும் அடுத்தடுத்த ஸ்ஃபீனிக் எண்களாக அமையும்.
# அஸ்மா ஜெகாங்கீர்



**அஸ்மா ஜிலானி ஜெகாங்கீர்** (*Asma Jilani Jahangir*, ) (பிறப்பு லாகூரில் சனவரி 27, 1952 - 11 பெப்ரவரி, 2018) பாக்கித்தானின் முன்னணி வழக்கறிஞர், உச்ச நீதிமன்ற வழக்குரைஞர், உச்ச நீதிமன்ற வழக்கறிஞர் குழாம் சங்கத் தலைவர் மற்றும் மனித உரிமைகள் செயற்பாட்டாளர் ஆவார். சமயச் சிறுபான்மையினர் மற்றும் பெண்கள் மீதான உரிமையடக்கலைத் தடுக்கவும் சிறுவர்கள் சுரண்டப்படுவதைத் தடுக்கவும் பாக்கித்தானிலும் உலகளவிலும் செயற்பட்டு வருபவர்.  

இவர் ஆகத்து 2004 முதல் சூலை 2010 வரை சமய அல்லது நம்பிக்கை உரிமைக்கான ஐக்கிய நாடுகள் அவையின் சிறப்பு விசாரணையாளராக இருந்துள்ளார். இது முன்னதாக மனித உரிமைகள் ஆணையத்துடன் இணைக்கப்பட்டிருந்தது; தற்போது மனித உரிமைகளுக்கான ஐக்கிய நாடுகள் அமைப்புடன் இணைக்கப்பட்டுள்ளது. மேலும் ஐநாவின் நீதிமன்றப் புறம்பான, விதிக்கட்டில்லாத,உடனடி மரண தண்டனைகளுக்கான சிறப்பு விசாரணையாளராகவும் இருந்துள்ளார். பாக்கித்தானின் மனித உரிமைகள் குழுத் தலைவராகவும் உள்ளார்.  

இலங்கையின் வடபகுதியில் விடுதலைப் புலிகளுடனான இறுதி மோதல்களின் போது இடம்பெற்ற மனித உரிமை மீறல்கள் மற்றும் போர்க்குற்றங்கள் தொடர்பில் அமைக்கப்பட்டுள்ள ஐக்கிய நாடுகள் விசாரணைக் குழுவின் ஆலோசகர்களில் ஒருவராக இவர் நியமிக்கப்பட்டுள்ளார்.  

## மேற்சான்றுகள்
# வர்க்கக்காரணியற்ற முழுஎண்

எண் கோட்பாட்டில் **வர்க்கக்காரணியற்ற முழுஎண்** (*square-free*, *quadratfrei* integer) என்பது, 1ஐத் தவிர வேறெந்த முழு வர்க்க எண்ணாலும் வகுபடாத முழு எண்ணாகும்.  

எடுத்துக்காட்டுகள்:  
- 10 இன் வகு எண்கள்: {1, 2, 5, 10}. இவ் வகுஎண்களில் 1ஐத் தவிர வேறெந்த எண்ணும் முழுவர்க்கமல்ல. எனவே 10 ஒரு வர்க்கக்காரணியற்ற எண்.
- 18 இன் வகு எண்கள்: {1, 2, 3, 6, 9, 18} இவ் வகுஎண்களில் 1ஐத் தவிர 9 = 3<sup>2</sup>ம் முழுவர்க்கம். எனவே 18 வர்க்கக்காரணியற்ற எண் அல்ல.

நேர் வர்க்கக்காரணியற்ற முழுஎண்களின் தொடர்வரிசை:  
:1, 2, 3, 5, 6, 7, 10, 11, 13, 14, 15, 17, 19, 21, 22, 23, 26, 29, 30, 31, 33, 34, 35, 37, 38, 39, ...  

## சமானக் கூற்றுகள்
- நேர் முழுஎண் *n* இன் பகாக் காரணியாக்கத்திலுள்ள எந்தவொரு பகா எண்ணும் மீளும் காரணியாக இல்லாமல் இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும். இதனை, நேர் முழுஎண் *n* இன் ஒவ்வொரு காரணியாக்கம் *n*&nbsp;=&nbsp;*ab*-யிலும் காரணிகள் *a* , *b* இரண்டும் சார்பகா எண்களாக இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும் என்றும் கூறலாம். இந்த வரையறையிலிருந்து அனைத்துப் பகா எண்களுமே வர்க்கக்காரணியற்ற முழுஎண்களாக இருப்பதை அறிந்து கொள்ளலாம்.
- மோபியஸ் சார்பு μ(*n*)&nbsp;≠&nbsp;0 என இருந்தால், இருந்தால் மட்டுமே, நேர் முழுஎண் *n* ஒரு வர்க்கக்காரணியற்ற முழுஎண்ணாக இருக்கும்.
- *n* வரிசைகொண்ட ஏபெல் குலங்கள் எல்லாம் குலச் சமஅமைவியமுடையதாய் இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும். அதாவது, அவை சுழற்குலமாக இருந்தால், இருந்தால் மட்டுமே, *n* ஒரு வர்க்கக்காரணியற்ற முழுஎண்ணாக இருக்கும்.
# சந்தேக நபர் (திரைப்படம்)



**சந்தேக நபர்** (Suspect X) என்பது 2008ஆம் ஆண்டு வெளிவந்த ஜப்பானிய மொழி திரைப்படம் ஆகும். இதன் இயக்குநர் ஹரொஜி நிசிடனி (Hiroshi Nishitani) என்பவர் ஆவார். இத்திரைப்படத்தின் கதை ஜப்பனிய எழுத்தாளர் *கெய்கோ கிகாஷினோ* என்பவரின் *த டிவோஷன் ஆப் சஸ்பெக்ட் எக்ஸ்* என்ற புதினத்திலிருந்து எடுக்கப்பட்டுள்ளது.  

### கதை
கணித ஆசிரியரான *டெட்ஷியா இஷிகாமி* சமூகத்துடன் சேராமல் வாழும் மனிதர், விவாகரத்து பெற்று தனியாக ஒரு மகளை வைத்துக்கொண்டு உணவு விடுதி நடத்தி வரும் *யாசுகோ ஹனவோகா* ஆகியோரின் காதல் கதையை மென்மையாக சொல்லப்பட்டுள்ளதுவே, இந்தப் படத்தின் கதை. தனது காதலியின் முன்னால் கணவனின் தொல்லை தாங்க முடியாமல் காதலியும் மகளும் சேர்ந்து கொலைசெய்வதை பார்த்துவிட்ட கணித ஆசிரியர் தனது கணிதத்தின் மூலமே காப்பாற்ற நினைக்கிறார். திரைப்படத்தில் காதலனும் காதலியும் பனிபொழியும் மலை மீது ஏறிச்செல்லும் காட்சி அழகாக படமாக்கப்பட்டு, கதையின் செறிவை தெளிவுபடுத்துகிறது.  

### வரவேற்பு
2008 ஆம் ஆண்டு வெளிவந்த இந்த படம் 52,323,944 டாலர்கள் வசூலித்து சாதனை புரிந்தது.  

### மேற்கோள்

### மேலும் பார்க்க

-
# ஊராட்சி ஒன்றிய துவக்கப் பள்ளி, இராமம்பாளையம்

**இராமம்பாளையம் ஊராட்சி ஒன்றிய அரசு துவக்கப் பள்ளி**, கோவை மாவட்டம், ஜடையம்பாளயம் ஊராட்சிக்குட்பட்ட இராமம்பாளையம் கிராமத்தில் அமைந்துள்ள அரசு ஆரம்பப்பள்ளி. இப் பள்ளி கோயம்புதூரிலிருந்து 38 கி.மீ. தொலைவில், மேட்டுப்பாளையத்திலிருந்து அன்னூர் செல்லும் வழியில் 5 கி.மீ தொலைவில், காரமடை-சிறுமுகை சாலையில் அமைந்திருக்கிறது. 1930 ஆம் ஆண்டு இப் பள்ளி தொடங்கப்பட்டது.  

மாவட்ட ஆட்சித் தலைவர், கல்வித்துறை உயர் அதிகாரிகள், அண்ணா பல்கலைக் கழகத்தின் துணை வேந்தர் மற்றும் பலர் வந்து பார்த்து செல்லும் மாதிரிப் பள்ளியாக இந்த ஆரம்பப் பள்ளி உள்ளது..  

## ஆசிரியர்களின் முயற்சியும் கிராமத்தினரின் ஒத்துழைப்பும்
2011 ஆம் கல்வியாண்டில், இப்பள்ளியின் ஆசிரியர் ஃப்ராங்க்ளின் மற்றும் தலைமை ஆசிரியை சரஸ்வதி ஆகிய இருவரின் முயற்சியால், குழந்தைகளின் வகுப்பறைகள் நவீனப்படுத்தப்பட்டன. இவர்கள் மேல் நம்பிக்கை கொண்ட கிராமத்தினரின் கிராமக் கல்விக் குழுவினரும் இவர்களுடன் இணைந்து செயல்பட்டனர்.  

## பள்ளியில் உள்ள வசதிகள்
- முனைகளில் இடிக்காமல் படிக்க வட்ட மேஜைகள்
- குளிரூட்டப்பட்ட வகுப்பறை
- கணிணி ஆய்வகம்
- டைல்ஸ் கிரானைட் கொண்ட தரை
- நவீன ஒலிபெருக்கிகள்
- வகுப்பில் சாதாரண மற்றும் வெந்நீர் குடிநீருக்கு தனித்தனி குழாய்
- மாணவர்களுக்கு எழுத பச்சை வண்ணப்பலகை
- முதலுதவிப் பெட்டி, எல்.சி.டி புரொஜெக்டர், டிவிடி சாதனம்

குழந்தைகளுக்கு, யோகா பயிற்சி, ஓவியப் பயிற்சி, விளையாட்டு, செய்தித்தாள் வாசிப்பு பயிற்சி, ஆங்கிலப் பயிற்சி, சேமிக்க பயிற்சி என்று பல விதங்களில் பயிற்சி தரப்பட்டு, அவர்கள் ஊக்குவிக்கப்படுகின்றனர்.  

## கோவை மாவட்ட ஆட்சியரின் அங்கீகாரம்
கோவை மாவட்ட ஆட்சியர் இந்த நவீனமாக்கலை மாவட்டத்தின் பிற பள்ளிகளுக்கும் விரிவாக்கப்படுத்த, ஆனைக்கட்டி, பொள்ளாச்சி, தொண்டாமுத்தூர் உட்பட்ட நான்கு பள்ளிகளை சீரமைக்க உத்தரவிட்டு நிதி ஒதுக்கீடும் செய்துள்ளார்.
# சாரதா தேவி


**அன்னை சாரதா தேவி** (ஆங்கிலம்:*Sarada Devi*, ; ) (22 திசம்பர் 1853 – 20 சூலை 1920), ஆன்மிகவாதியும், இராமகிருஷ்ணரின் மனைவியும் ஆவார். இராமகிருஷ்ண இயக்கத்தின் வளர்ச்சிக்கு முக்கியத் தூணாக இருந்தவர்.  

## இளமைக்காலம்

அன்னை சாரதா தேவி கல்கத்தாவில் ஜெயராம்பாடி என்ற கிராமத்தில் 1853 டிசம்பர் 22 ஆம் நாள் ராமசந்திர முகர்ஜிக்கும் சியாமா சுந்தரி தேவிக்கும் முதல் குழந்தையாகப் பிறந்தார். இவர் பள்ளி சென்று படித்ததில்லை என்ற போதும் பிற்காலத்தில் தமது சொந்த முயற்சியால் சிறிது படிக்கவும் எழுதவும் கற்றுக்கொண்டார்.  

ஐந்து வயதில் இவர், ராமகிருஷ்ணரின் வாழ்க்கைத் துணைவியானார். தமது கணவரைப் பலர் பைத்தியக்காரர் என்று கூறுவதால் வருத்தப்பட்டு அவருக்கு உதவி செய்ய வந்தார். அங்கு ராமகிருஷ்ணரின் ஆன்மிக வாழ்விற்குத் துணையாக அவருக்கும், அவரைக் காண வரும் பக்தர்களுக்கும் சமைப்பது, அவரது வழிகாட்டுதலில் ஆன்மிக சாதனைகளில் ஈடுபடுவது என்று ஆன்மிகப் பணிகளைச் செய்தார்.  

## சங்க ஜனனி
சுவாமி விவேகானந்தர், அன்னை சாரதா தேவியை ’சங்க ஜனனி’ என்று குறிப்பிடுவார். ஸ்ரீராமகிருஷ்ணரின் மறைவுக்குப் பின்னர், 1888 ஏப்ரல் மாதம் கயைக்குச் சென்ற அன்னை, அங்கு உள்ள சன்னியாசிகளுக்கு உள்ள மட வசதிகளை ஸ்ரீராமகிருஷ்ண பரமஹம்சரின் துறவிச் சீடர்கள் இருந்த ஏழ்மை நிலையோடு ஒப்பிட்டுப் பார்த்து வருந்தி அழுதார். அவர், ஸ்ரீராமகிருஷ்ணரிடம் "..உமது பெயரில் அனைத்தையும் துறந்த என் பிள்ளைகள் உணவுக்காகப் பிச்சையெடுப்பதை என்னால் பொறுத்துக்கொள்ள முடியவில்லை. உம்மிடம் எனது பிரார்த்தனை இதுதான்: உமது பெயரைச் சொல்லிக் கொண்டு உலகைத் துறப்பவர்களுக்குச் சாதாரண உணவும் உடையும் கிடைக்க வேண்டும். அவர்கள் உமது உபதேசங்களையும் லட்சியங்களையும் மையமாகக் கொண்டு ஓரிடத்தில் ஒன்றுகூடி வசிக்க வேண்டும். உலக வாழ்க்கையில் துன்புற்ற மக்கள், அவர்களிடம் வந்து உமது அமுதமொழிகளைக் கேட்டு ஆறுதல் பெற வேண்டும். அதற்காகவே அல்லவா நீர் வந்தீர்! அவர்கள் அலைந்து திரிவதைக் காண என்னால் சகிக்க முடியவில்லை" என்று பிரார்த்தித்தார். இவ்வாறு தமது பிரார்த்தனை மூலம் ராமகிருஷ்ண இயக்கத்திற்கு முதல் விதையை இட்டார். அதனாலேயே ’சங்க ஜனனி’ (இயக்கத்தை தோற்றுவித்தவர்) எனப் போற்றப்படுகிறார்.  

## பெண் கல்வி
அன்னை சாரதா தேவி பெண் கல்வியை ஊக்குவித்தார். நிவேதிதையின் மறைவுக்குப் பின்னரும் அவர் ஆரம்பித்த பெண்கள் பள்ளி தொடர்ந்து நடைபெறக் காரணமானவர்.  

## கடைசி உபதேசம்
1919 இறுதியிலிருந்து அவரது உடல் ஆரோக்கியம் குன்றியது. அவரது நோய் கடுமையான காய்ச்சல் (Kala-azar) என்று கல்கத்தாவில் கண்டு பிடிக்கப்பட்டது. தமது வாழ்நாளின் இறுதிநாள் 1920 ஜூலை 20 வரை அவர் இந்த நோயால் அவதிப்பட்டார். ”மகளே, யாரெல்லாம் வந்திருக்கிறார்களோ, யாரெல்லாம் வரவில்லையோ, இனி யாரெல்லாம் வரப்போகிறார்களோ, அந்த என் பிள்ளைகளுகெல்லாம் என் அன்பைத் தெரிவித்துவிடு.என் நல்லாசிகள் அவர்களுக்கு எப்போதும் உண்டு” என்று தமது கடைசி உபதேசத்தை அளித்தார்.
# பனஸ்கந்தா மாவட்டம்


**பனஸ்கந்தா மாவட்டம்** (Banaskantha district) இந்திய மாநிலமாகிய குஜராத்தில் உள்ளது. இதன் தலைமையகம் பாலன்பூர் நகரில் உள்ளது. இங்கு பாயும் பனாஸ் ஆற்றின் காரணமாக மாவட்டத்திற்கு பனாஸ்காண்டா எனப் பெயரிடப்பட்டது. இந்திய விடுதலைக்கு முன்னர் இம்மாவட்டத்தின் பகுதிகளை பாலன்பூர் சமஸ்தானம் மற்றும் தாந்தா சம்ஸ்தான மன்னர்கள் ஆட்சி செய்தனர்.  

## வரலாறு

## புவிப்பரப்பு
இது 10,751&nbsp; சதுர கிலோமீட்டர் பரப்பளவைக் கொண்டது. பரப்பளவின் அடிப்படையில் குஜராத்தின் மூன்றாவது பெரிய மாவட்டமாக உள்ளது.  

## பொருளாதாரம்
இந்த மாவட்டத்தின் பொருளாதாரத்தில் உணவுப் பண்டங்களும், சுற்றுலாத் துறையும், துணி உற்பத்தியும் பெரும்பங்கு வகிக்கின்றனர். சோளம், புகையிலை உள்ளிட்ட பொருட்களை விளைவிக்கின்றனர். எண்ணெய் வித்துக்களை ஏற்றுமதி செய்கின்றனர்.  
வளர்ச்சியில் பின்தங்கிய மாவட்டங்களில் ஒன்று. மத்திய அரசின் வளர்ச்சி நிதியைப் பெறுகிறது.  

## பிரிவுகள்
இது 12 வட்டங்களாகப் பிரிக்கப்பட்டுள்ளது.  

- அமீர்காத்
- பாபர்
- தந்திவாடா
- தண்டா
- தீசா
- தேவ்தர்

- தானேரா
- பாலன்பூர்
- சிகோரி
- தாரத்
- வத்கம்
- வாவ்

## போக்குவரத்து
பாலன்பூர், தீசா உள்ளிட்ட நகரங்களில் இருந்து குஜராத்தில் உள்ள பிற நகரங்களுக்குப் போக்குவரத்து வசதி உள்ளது. தேசிய நெடுஞ்சாலையின் மூலம் ராஜஸ்தானுக்குப் போய் வரலாம்.  

## மக்கள் தொகை
2011 ஆம் ஆண்டு கணக்கெடுப்பின்படி, 3,116,045 மக்கள் வாழ்கின்றனர்.  

சராசரியாக சதுர கிலோமீட்டருக்குள் 296 பேர் வாழ்கின்றனர். பால்விகிதக் கணக்கெடுப்பில், சராசரியாக ஆயிரம் ஆண்களுக்கு நிகராக 936 பெண்கள் இருப்பது தெரிய வந்தது. இங்கு வாழ்பவர்களில் 66.39% பேர் கல்வியறிவு பெற்றுள்ளனர்.